Letter to You

Letter to You er det tjuende studioalbumet fra Bruce Springsteen. Det er det første nye studioalbumet med E Street Band siden High Hopes i 2014. Utgivelsen har fått god mottagelse av kritikerne, og da særlig for albumets måte å ta opp død og aldring på.

Innspilling og utgivelse 

Springsteen samlet the E Street Band i sitt hjemmestudio til fem dager med opptak i november 2019, men de ble ferdig etter bare fire dager. Opptakene ble produsert av Ron Aniello og Springsteen og kommer etter en periode med skrivesperre som musikeren hadde, men som ble brutt i løpet av en og en halv uke med intens låtskriving i april 2019. Albumet ble spilt inn live i studio, og har tre spor som opprinnelig ble skrevet før Springsteens debutalbum, Greetings from Asbury Park, N. J. i 1973: "If I Was the Priest", "Janey Needs a Shooter", og "Song for Orphans". Springsteen kom over tidligere innspillinger av disse sangene med John Hammond mens han arbeidet med et samlealbum. "If I Was the Priest", har ikke tidligere vært utgitt av Springsteen, men er innspilt i en cover-versjon av Allan Clarke i 1970-årene.

Omslagsbildene ble tatt av Danny Clinch på slutten av 2018 da Springsteen var i New York i forbindelse med sitt sceneshow Springsteen on Broadway.

Bandet planla opprinnelig å turnere for å promotere albumet tidlig i 2021, men disse planene ble forpurret av COVID-19 pandemien. Ved utgivelsen mente Springsteen at det tidligste tidspunktet de kunne opptre live ville være i 2022.

Sporliste 
"One Minute You're Here" – 2:57
"Letter to You" – 4:55
"Burnin’ Train" – 4:03
"Janey Needs a Shooter" – 6:49
"Last Man Standing" – 4:05
"The Power of Prayer" – 3:36
"House of a Thousand Guitars" – 4:30
"Rainmaker" – 4:56
"If I Was the Priest" – 6:50
"Ghosts" – 5:54
"Song for Orphans" – 6:13
"I'll See You in My Dreams" – 3:29

Anmeldelser

Medvirkende 

Bruce Springsteen og the E Street Band

 Roy Bittan – piano, vokal
 Jake Clemons – saksofon
 Charles Giordano – orgel, vokal
 Nils Lofgren – gitar, vokal
 Patti Scialfa – vokal
 Bruce Springsteen – gitar, vokal, munnspill, produksjon
 Garry Tallent – bassgitar, vokal
 Steven Van Zandt – gitar, vokal
 Max Weinberg – trommer, vokal

Teknisk personell

 Ron Aniello – produksjon
 Bob Clearmountain – miksing
 Danny Clinch – foto
 Bob Ludwig – mastering

Referanser

Eksterne lenker 
 
 

Columbia Records-album
Bruce Springsteen-album
Musikkalbum fra 2020